Συντεταγμένες: 38°19′25″N 23°19′2″E﻿ / ﻿38.32361°N 23.31722°E﻿ / 38.32361; 23.31722

Το **Αρχαιολογικό Μουσείο Θηβών** είναι σημαντικό ελληνικό μουσείο τα εκθέματα του οποίου προέρχονται από ανασκαφική δραστηριότητα στη Βοιωτία και καλύπτουν μια μεγάλη περίοδο από την Παλαιολιθική εποχή έως τους μεταβυζαντινούς χρόνους. Ανήκει στην Εφορία Αρχαιοτήτων Βοιωτίας, με έδρα τη Θήβα, η οποία λειτουργεί εντός του Αρχαιολογικού Μουσείου Θηβών.

Ιστορική αναδρομή
-----------------

Αγαλμα *Κούρου*
Το Αρχαιολογικό Μουσείο της πόλης των Θηβών χτίστηκε στην πρώτη μορφή του κατά τα έτη 1905-1912 στο βόρειο άκρο του λόφου της Καδμείας και περιελάμβανε ένα διώροφο κτήριο με βοηθητικούς χώρους. Την περίοδο της Κατοχής έκλεισε και έγινε στρατώνας των κατοχικών δυνάμεων. Μετά τον πόλεμο δεν άνοιξε και τελικά κατεδαφίστηκε τη δεκαετία του 1950. Στη θέση του χτίστηκε νέο κτήριο, το οποίο εγκαινιάστηκε το 1962 και φιλοξενούσε τις συλλογές του σε ισόγειο κτήριος. Η έκθεση αναπτυσσόταν σε τέσσερις μείζονες αίθουσες, αλλά και στον προθάλαμο και στον κήπο του μουσείου και ήταν οργανωμένη χρονολογικά και θεματικά, βάσει των τύπων των τεχνέργων. 

Το 2007 το Μουσείο έκλεισε για το κοινό με σκοπό να γίνει η ανακαίνισή του. Το νέο κτήριο κατασκευάστηκε μεταξύ των ετών 2005 και 2010 στον ίδιο χώρο σε σχέδια του αρχιτέκτονα Μιχ. Σουβατζίδη, με ενοποίηση των προϋπαρχόντων κτηρίων γύρω από ένα κεντρικό αίθριο, δημιουργώντας συνολικά στεγμασμένο εκθεσιακό χώρο 1.000 τετραγωνικών μέτρων. Επίσης διαμορφώθηκαν 1.390 τετραγωνικά μέτρα ημιυπαίθριων και 1.750 υπαίθριων χώρων εκθεσιακών χώρων,στους οποίους εκτίθενται αρχαιότητες που δεν επηρεάζονται από τις καιρικές συνθήκες. Το συγκρότημα θα διαθέτει ακόμη χώρους διοίκησης, συντήρησης, σχεδίασης, αποθήκευσης, μελέτης και βιβλιοθήκες. Στη βάση του κτηρίου υπάρχει επισκέψιμος ανασκαφικός χώρος. 

Στον εσωτερικό χώρο του μουσείου, συντηρήθηκε και έγινε επισκέψιμος πλέον και ο μεσαιωνικός πύργος που ανήκει στην οχύρωση της φραγκοκρατούμενης Θήβας και κτίστηκε το 1278 από τον Νικόλαο Β΄ Σαιντ-Ομέρ. 

Τα εγκαίνια του νέου κτηρίου και των ανανεωμένων συλλογών του έγιναν στις 7 Ιουνίου 2016 από τον Πρόεδρο της Δημοκρατίας και τον Αρχιεπίσκοπο Αθηνών .

Συλλογές
--------

Το αίθριο του Μουσείου
Το νέο αρχαιολογικό μουσείο παρουσιάζει τις συλλογές του σε δεκαοκτώ ενότητες συνολικά. Οι έντεκα θεματικές ενότητες παρουσιάζουν τα αρχαιολογικά ευρήματα με χρονολογική σειρά από την Παλαιολιθική περίοδο έως και την ίδρυση του νέου Ελληνικού κράτους και παρουσιάζεται διαχρονικά ο πολιτισμός, η καθημερινή ζωή, η πολιτική και κοινωνική εξέλιξη στη Βοιωτία. Παράλληλα σε επτά εξειδικευμένες ενότητες παρουσιάζεται η ιστορία του Αρχαιολογικού Μουσείου Θηβών και των πρώτων αρχαιολογικών ερευνών στην περιοχή, οι μύθοι που σχετίζονται με τη Βοιωτία και η πνευματική ακτινοβολία της Βοιωτίας από την αρχαιότητα έως και τη σύγχρονη εποχή, με ιδιαίτερη αναφορά στις τραγωδίες του θηβαϊκού μυθολογικού κύκλου. Από τις συλλογές του ξεχωρίζουν:

* Η προϊστορική συλλογή
* Η μυκηναϊκή συλλογή
* Η συλλογή του νεκροταφείου Μυκαλησσού
* Η συλλογή αγγείων και χαλκίνων
* Η συλλογή των γλυπτών

Σημαντικότερα ευρήματα
----------------------

Ευρήματα στον υπαίθριο χώρο του Μουσείου.
* Άγαλμα της Αρτέμιδος
* Άγαλμα της Εκάτης
* Κοροπλαστική
* Επιτύμβιες στήλες
* Θησαυρός σφραγιδοκύλινδρων
* Πήλινες λάρνακες

Επισκέπτες
----------

| Έτος | Επισκέπτες | Έτος | Επισκέπτες |
| --- | --- | --- | --- |
| 1998 | 2,136 | 2009 | Κλειστό |
| 1999 | 2,073 | 2010 | Κλειστό |
| 2000 | 1,822 | 2011 | Κλειστό |
| 2001 | 1,790 | 2012 | Κλειστό |
| 2002 | 5,477 | 2013 | Κλειστό |
| 2003 | 4,781 | 2014 | Κλειστό |
| 2004 | 5,001 | 2015 | Κλειστό |
| 2005 | 5,258 | 2016 | 28,667² |
| 2006 | 2,656¹ | 2017 | 36,498 |
| 2007 | Κλειστό | 2018 | 13,339³ |
| 2008 | Κλειστό | 2019 | — |

¹Έκλεισε τον Αύγουστο του 2006  

²Άνοιξε τον Ιουνίο του 2016  

³Έως τον Απρίλιο του 2018

Έκθεση φωτογραφιών
------------------

* Από το εσωτερικό του Μουσείου Θήβας.Από το εσωτερικό του Μουσείου Θήβας.
* Η ζωφόρος των δελφινιών από την ακρόπολη του Γλά.Η ζωφόρος των δελφινιών από την ακρόπολη του Γλά.
* 
* 
* 
* Μελανόμορφος σκύφος. Ο Διονύσιος ανάμεσα σε γυναίκες μουσικούς. Ριτσώνα, 520-500 π.Χ.Μελανόμορφος σκύφος. Ο Διονύσιος ανάμεσα σε γυναίκες μουσικούς. Ριτσώνα, 520-500 π.Χ.
* Μελανόμορφος σκύφος. Ο Διονύσιος κρατά ένα τελετουργικό -φαλλικό- κύπελλο (ρυτόν). Ριτσώνα, τάφος 18, γύρω στο 500 π.Χ.Μελανόμορφος σκύφος. Ο Διονύσιος κρατά ένα τελετουργικό -φαλλικό- κύπελλο (ρυτόν). Ριτσώνα, τάφος 18, γύρω στο 500 π.Χ.
* Μελανόμορφος κάνθαρος. Χορός τριών γυμνών ανδρών και μιας γυναίκας.Μελανόμορφος κάνθαρος. Χορός τριών γυμνών ανδρών και μιας γυναίκας.
* 
* 
* 
*

Δείτε επίσης
------------

* Κατάλογος μουσείων της Ελλάδας
* Ηλεκτρονικός κατάλογος εκθεμάτων Αρχαιολογικού Μουσείου Θηβών

Παραπομπές σημειώσεις
---------------------

1. ↑  «Υπουργείο Πολιτισμού και Αθλητισμού - Εφορεία Αρχαιοτήτων Βοιωτίας». *www.yppo.gr*. Αρχειοθετήθηκε από το πρωτότυπο στις 4 Φεβρουαρίου 2016. Ανακτήθηκε στις 19 Ιουνίου 2016.
2. 1 2  Αραβαντινός, Βασίλειος (2010). *Το Αρχαιολογικό Μουσείο Θηβών*. Αθήνα: Ολκός / Latsis Foundation. σελ. 18. ISBN 978-960-89339-7-2. Αρχειοθετήθηκε από το πρωτότυπο στις 27 Ιουλίου 2016. Ανακτήθηκε στις 19 Ιουνίου 2016.
3. ↑  «Βασίλειος Αραβαντινός, Αρχαιολογικό Μουσείο Θηβών». Αρχειοθετήθηκε από το πρωτότυπο στις 12 Νοεμβρίου 2007. Ανακτήθηκε στις 12 Νοεμβρίου 2007.
4. ↑  «Μόνιμη έκθεση Αρχαιολογικού Μουσείου Θηβών». Αρχειοθετήθηκε από το πρωτότυπο στις 9 Ιουνίου 2020. Ανακτήθηκε στις 15 Ιανουαρίου 2009.
5. 1 2 3  «Ενα μουσείο γεμάτο... μύθους, Της Γιώτας Συκκά | Kathimerini». *www.kathimerini.gr*. Ανακτήθηκε στις 19 Ιουνίου 2016.
6. 1 2 3  Interactive, Pegasus. «Ολη η ιστορία της αρχαίας Θήβας σε 1.000 τ.μ.». *ethnos.gr*. Αρχειοθετήθηκε από το πρωτότυπο στις 4 Ιουνίου 2016. Ανακτήθηκε στις 19 Ιουνίου 2016.
7. ↑  «tovima.gr - Στην τελική ευθεία το Αρχαιολογικό Μουσείο Θήβας». *TO BHMA*. Ανακτήθηκε στις 21 Ιουνίου 2016.
8. ↑  «Αρχαιολογικό Μουσείο Θηβών: Η αρχαία Θήβα παρουσιάζεται σε 1.000 τ.μ.». *naftemporiki.gr*. Ανακτήθηκε στις 19 Ιουνίου 2016.
9. ↑  «Εγκαίνια του Αρχαιολογικού Μουσείου Θηβών». *www.culturenow.gr*. Ανακτήθηκε στις 21 Ιουνίου 2016.
10. ↑  ΥπΕξ: Αρχαιολογικό Μουσείο Θηβών[*νεκρός σύνδεσμος*]
11. ↑  Από τον κατάλογο: «Αρχαιολογικό Μουσείο Θηβών», 74: «*Οι ταφικές στήλες πολεμιστών σε μαύρη πέτρα είναι από τις περισσότερο γνωστές και πλέον σημαντικές του Μουσείου. Ο αρχαιολόγος Κεραμόπουλος θεωρούσε πως κάποιες από τις στήλες αναπαριστούν πολεμιστές που έπεσαν στην μάχη του Δηλίου (424 Π.Κ.Ε) μεταξύ των Βοιωτών και των Αθηναίων*».
12. ↑  ΥπΕξ: Αρχαιολογικό Μουσείο Θηβών[*νεκρός σύνδεσμος*]
13. 1 2 3 4  Επισκέπτες μουσείων κατά μήνα (Ιανουάριος 1998 - Απρίλιος 2018), *statistics.gr*, Ανακτήθηκε 26 Αυγούστου 2018